﻿Anul I, nr 5 / 2011 REVISTĂ A ”ASOCIAŢ IEI CULTURALE HANGU” MOTO „Toate darurile închise în destinul nostru sunt îngrădite cu suferinţe şi numai la atâtea daruri ajungem, prin câtă suferinţă putem răzbi cu bucurie Numai atâta bine putem face, câtă suferinţă putem ridica de pe el Numai atâta mângâiere putem aduce între oameni, câtă amărăciune putem bea în locul celor ce vrem să-i mângâiem Atâta strălucire va arăta iubirea lui Dumnezeu şi iubirea de oameni, în noi, câtă văpaie de ură înfruntăm bucuroşi, pentru Dumnezeu şi oameni…” (Păr intele Arsenie Boca) ”Pentru Iisus tot păcatul e o tortură Pe umerii lui Iisus, care-Şi lăsase slava Sa de Dumnezeu, ca să îmbrace slăbiciunea omenească apasă, ca pe o temelie, răscumpărarea lumii de sub tirania păcatului De braţul Lui atârna mântuirea omului, iar cealaltă mână o întindea ca să prindă atotputernica iubire a lui Dumnezeu Acestea se topeau în rugăciunea lui Iisus pentru oameni, în apele înfiorate ale Iordanului El a luat asupra-Şi durerile noastre şi cu suferinţele noastre S-a împovărat…” (Părintele Arsenie Boca ) „Toate încercările nu sunt pedeapsă, ci şcoală Că le simţim ca suferinţă? De nu le-am simţi ca atare, n-am învăţa nimic Precum plăcerea e dascălul păcatelor, aşa durerea e dascălul înţelepciunii; iar din odihnă, până acum, n-a ieşit ceva de folos Suferinţa şi iubirea se cresc în progresie una pe alta, pentru că orcine suferă în Hristos nu rămâne fără răsplată ” „O clipă de atenţie, închinată numai lui Dumnezeu ne învaţă să trăim continuitatea, atribut al dumnezeirii şi trezeşte în noi dorul de a rămâne în starea aceasta E dorul-rugăciune, răspunsul nostru la iubirea Tatălui, la chemarea Fiului şi la rugăciunea cu suspine negrăite a Duhului Sfânt, în inima noastră care, singură, nu ştie să se roage ” ( Părintele Miron Mihăilescu ) „Tu reverşi lumină în întuneric, Doamne, şi atunci forme şi culori răsar Tu îţi pleci chipul deasupra prăpastiei al cărei nume e Nimicnicia, iar prăpastia încearcă să înfăţişeze frumuseţea chipului Tău în umbre Întreaga creaţie îţi arată felul în care prăpastia visează la Tine ” „Omul este fiul lui Dumnezeu şi viaţa aceasta este capabilă de îndumnezeire, deoarece toţi creştinii avem pe Hristos în noi, iar prin botez suntem îmbrăcaţi lăuntric în Hristos, Care face toată desăvârşirea noastră dincolo de marginile puterilor noastre ” ( Părintele Arsenie Boca) ECOUL HANGULUI pagina 2 Anul II, nr 5 FRUMOASA PESCĂRIŢĂ Atunci când în luna feerică, mai, Întreaga natură devine un rai, Mugurii crapă, înfloreşte firea, In inima mea încolţeşte iubirea Aunci când în luna feerică, mai, Când coruri de păsări ne cântă, pe plai Atunci când i-am adus eu ei mărturie, Dorul şi dragostea mea, ca să ştie Frumoasă pescăriţă purtată de val, Îndreaptă-ţi tu barca, spre mine, spre mal! De mâini să ne prindem, tu jos te aşează, Iar când te mângâi, sufletu-mi oftează Pe inima mea pune tu capul tău mic Şi nu te mai teme chiar de nimic Marea-i sălbatică, încrede-te-n ea, Căci eu ţi-s alături, pe cer ai o stea Ca marea inima mea e nebună,, Când e curpinsă de flux şi furtună Si perle frumoase în ea se ascund, In adâncimile ei fără de fund Du schönes Fischemädchen – Henrich Heine Traducere, profesor Mihai Doroftei REDACŢIA ”ECOUL HANGULUI” Revistă cultural- istorică, Cu apariţie trimestrială Anul II, numărul 5 Editată de „ASOCIAŢIA CULTURALĂ HANGU” HANGU – NEAMŢ Director revistă: Prof GHEORGHE DRUGĂ Redacţia: Bibliotecar Liliana Pîntea - redactor-şef, Prof Gheorghe Drugă, Ref Ţîrdea Mădălina Ed Lupu Maria, Înv Manolache Steluţa, Înv Munteanu Carmen, Înv Nacu Elena Prof Mihai Doroftei, Ec Mihai Conuţ, Prof Vasile Marcoci, Preot Ioan Simiraş I S S N – on-line – 2068 - 4517 Telefoane de contact: Liliana Pîntea – 0731024838 Gavril Lupu – 0233/257524 Dorel Rusu – 0746234493 Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI pagina 3 Anul II, nr 5 Actualităţi Actualităţi Actualităţi LECŢII DE DANS LA HANGU Începând cu luna februarie, la Şcoala Hangu se organizează cursuri de dans sportiv A fost visul meu dintotdeauna, dar deşi am tot încercat, în nenumărate rânduri, cu elevii mei din clasele primare să învăţăm să dansăm, de fiecare data lipsea implicarea unui instructor de dans profesionist Era greu de găsit un profesor de dans care să ţină cursuri la Hangu, din cauza distanţei, dar nu imposibil, pentru că după lungi căutări, am descoperit, pe Internet, „Clubul de dans sportiv Mylady” din Piatra Neamţ, am contactat-o telefonic pe doamna intructor de dans sportiv Laura Miron, care a acceptat, în ultimă instanţă, invitaţia şi, în fiecare sâmbătă se deplasează de la Piatra Neamţ la Hangu, pentru a-i instrui, pentru a-i motiva şi pentru a-i determina pe copii să înveţe să danseze Doamna Laura Miron este instructor de dans sportiv la „Clubul Sportiv Mylady” din Piatra Neamţ, care a funcţionat până în anul 2009 sub numele de Clubul de dans Mylady” Clubul sportiv îşi desfăşoara activitatea atât în oraşul Piatra Neamţ, cât şi în alte localităţi din judeţ şi participat cu dansatori la nenumărate concursuri naţionale Cel mai recent concurs internaţional a fost organizat la Bacău, în perioada 6 – 8 mai şi a obţinut două locuri trei şi locul cinci la proba de perechi şi locul cinci şi locul şase la solo cha cha, pe grupe de vârstă La Hangu, lecţiile de dans se desfăşoară în Sala de sport, sub directa mea supraveghere şi sub îndrumarea doamnei instructoare, sâmbăta, de la 10 la 11,30, iar contravaloarea pentru o oră şi jumătate instruire este de 10 ron, sumă plătită exclusiv doamnei instructoare Iniţial au fost înscrişi în jur de 60 de copii, dar o parte dintre ei au renunţat din cauza situaţiei financiare Din punctul meu de vedere, organizarea acestor cursuri de dans este o reuşită, un pas înainte spre diminuarea discrepanţelor ivite firesc, între oportunităţile pe care le au copiii din mediul urban, în comparaţie cu ceilalţi M-am implicat în materializarea acestui curs de dans sportiv şi pentru că această oportunitate se iveşte destul de rar în zona noastră, dar şi pentru că participanţii îşi petrec în mod util şi foarte plăcut o parte din timpul liber Am remarcat că tuturor copiilor le place foarte mult să danseze Nici o altă împrejurare nu i-ar fi determinat să fie atât de sincronizaţi şi atât de încântaţi de ceea ce fac Cu sinceritatea specifică vârstei se poate citi uşor, în ochii lor, bucuria şi satisfacţia realizării unui lucru foarte important De menţionat este şi faptul că deşi nu toţi elevii participă la cursuri, cei care nu ştiu să danseze au învăţat repede de la ceilalţi şi uneori dansează împreună ECOUL HANGULUI pagina 4 Anul II, nr 5 Actualităţi Actualităţi Actualităţi Aducem mulţumiri, în numele redacţiei acestei reviste, în numele copiilor şi al părinţilor, doamnei instructoare LAURA MIRON şi implicit Clubului Sportiv „Mylady” pe care îl reprezintă, pentru efortul şi pasiunea cu care încearcă să nuanţeze în culori vii, viaţa copiilor hangani A consemnat, învăţătoare Manolache Steluţa Evenimente locale Evenimente locale Evenimente locale „LEGENDĂ, TRADIŢIE ŞI ADEVĂR ISTORIC ÎN CARPAŢII RĂSĂRITENI” „Legendă, tradiţie şi adevăr istoric în Carpaţii Răsăriteni”, aşa s-a intitulat ediţia I a simpozionului interjudeţean care s-a desfăşurat la Durău, concurs iniţiat de Şcoala Grinţieş, în parteneriat cu ISJ Neamţ, Direcţia de Administrare a Parcului Na ţional Ceahlău şi Editura „Cetatea Doamnei”din Piatra Neamţ La concurs au participat 12 echipe formate din câte doi elevi pasionaţi de istorie, reprezentând 7 unităţi şcolare Fiecare echipă a avut ca îndrumător profe sorul de istorie de la şcoala respectiv ă Echipajul de la Şcoala Hangu a fost alcătuit din elevii Buftea R ăzvan şi Onu Robert, ambii în clasa a V-a, sub îndrumarea domnului profesor Gheorghe D rugă Toate echipajele au prezentat lucrări va loroase care au pus la gre a încercare juriul în ceea ce priveşte aprecierea lucrărilor propriu z ise şi prezentarea acestora S-au acordat premii speciale, două premii III, două premii II şi două premii I, fapt care exprimă valoarea apropiată a lucrărilor Echipajul Şcolii Hangu a reuşit sa-şi adjudece premiul I, la egalitate cu un echipaj de la Şcoala Grinţieş Lucrarea cu care a participa t Şcoala Hangu s-a „PE DRUMURILE HANGULUI” , cu s ubtitlul, „ OAMENI, LOCURI, FA PTE ŞI LEGENDE”, şi a avut în vedere explicarea toponimelor, hidronime lor întâ lnite de-a lungul vechilor drumuri ale Hangului Totodată a fost reliefată importanţa acestor drumuri pentru hangani, ca principale căi de comunicaţie cu alte regiuni, spre târguri, spre Trans ilvania, loc uri de unde hanganii îşi aduceau hrana de care aveau nevoie, sau locuri unde-şi puteau vinde produsele lor Toponimele şi hidronimele întâlnite au prilejuit elevilor ce au alcătuit echipa de redactare, să evidenţieze evenimentele istorice care au constituit contextul în care au apărut toponimele respective dar şi legendele culese de la diferiţi locuitori din Hangu Elevii au lucrat cu responsabilitate iar efortul depus pentru realizarea lucrării nu a fost în zadar Au aflat o mulţime de cunoştinţe noi, a u învăţat să redacteze o lucrare, să realizeze o prezentare a lucrării; au a flat ce istorie bogată şi interesantă are sa tul în care locuiesc precum şi cât de multe şi ce frumoase legende se păstrează încă în conştiinţa locuitorilor A fost o experienţă interesantă şi plină de învăţăminte iar faptul că lucrarea lor şi modul cum a fost prezentată, a fost a precia tă în mod deosebit , va constitui un motiv de emulaţie în viitor Prezentăm şi noi, în paginile revistei, un fragment din lucrarea elevilor A consemnat, profesor, Gheorghe Drugă Drumurile Hangului Hanganii, “ neavând loc de hrană şi hrana lor o aduc pe cai din alte părţi” Condica vistieriei Moldovei din 1803 Pornim pe drumurile Hangului de la Chiriţeni, aşezare sătească pe nişte terase unde s-au descoperit vetre de locuire ale oamenilor din neolitic Pe lângă obiectele din piatră şlefuită, râşniţe, cuptoare de ars vasele din lut, s-au descoperit şi podoabe din hematit, un oxid natural din fier, de culoare roşie şi brună, cu luciu semimetalic Aceste obiecte împodobeau gâtul femeilor neolitice de la Chiriţeni şi, ne-am gândit noi, ce nu făceau bărbaţii de acolo pentru femeile lor Adevăraţi gentlemeni! Erau aduse aceste obiecte de podoabă din Ardeal, desigur pe drumul de pe valea Bistricioarei şi care continua pe valea Hangului spre Tg Neamţ şi Piatra Neamţ De aici, de la Chiriţeni, se deschide o vedere deosebită asupra lacului format pe Valea Bistriţei Sub apele acestuia, se găsesc vetrele de locuire ale oamenilor din Gura Hangului şi vestitul Şes al Hangului În acele locuri, pe un loc mai înalt, lângă un stejar, nişte călugări de Mănăstirea Neamţ, au ridicat o mănăstire În anul 1458, pe 13 februarie, domnitorul Ştefan cel ECOUL HANGULUI pagina 5 Anul II, nr 5 Evenimente locale Evenimente locale Evenimente locale Mare, emitea un act prin care Mănăstirea de la Hangu era dată Mănăstirii Neamţului Acesta este documentul care aminteşte prima dată numele Hangu Din cauza formării lacului de acumulare, oamenii au trebuit să se strămute pe terasele de la Chiriţeni sau în alte localităţi Am aflat că hanganii au trebuit să-şi mute nu numai locuinţele ci şi biserica veche de lemn, numită acum Biserica de pe Munte şi este monument istoric, datând din 1829 Totodată a fost mutat şi cimitirul, locuitorii, ajutaţi de militari, şi-au dezgropat morţii ş i i-au dus şi i-au înhumat în noul cimitir de pe Muntele Hangului Drumul parcurs de căruţele ce transportau osemintele spre noua lor locuinţă, s -a numit Drumul oaselor Locuitorii din Gura Hangului abia îşi construiseră o biserică mare din beton armat Aceasta neputând fi desfăcută şi mutată în alt loc, a fost detonată, ruinele ei zăcând şi astăzi pe fundul lacului, reapărând la lumina zilei doar când nivelul apelor lacului este foarte scăzut În fostul Şes al Hangului se găsea un alt drum vestit-drumul datornicilor Şesul era spaţiul mai larg, format mai jos de confluenţa pârâului Hangu cu Bistriţa, li s-a părut locuitorilor din Hangu o întindere destul de mare, căruia i-au zis simplu, „ Şesul Hangului“ Şoseaua naţională care îl traversa îl împărţea în două ; în lungime Şesul Hangului avea circa 3 km şi era lat de 1 km şi 500 m Parcelele locuitorilor erau pa partea stângă a şoselei spre nord, iar partea dinspre sud era islazul vacilor cu lapte, din Gura Hangului Pentru fiecare parcelă exista drum de acces Nu erau case de locuit decât numai pe la km 1o5 ( numerotarea se făcea de la Bacău Hotarul între Hangu şi Buhalniţa era la km 104 unde era şi o fântână, bine plasată pentru cei care mergeau pe jos În lungul Şesului, spre nord, cam la picioarele pantei, mai era un drum care lega uliţele dintre parcele şi cu Hangu (Malu-Netedu), pe care un bătrân din Hangu, Aftanasă Farcaşanu, l-a numit „ Drumul Datornicilor“, explicând că acei locuitori care aveau datorii, nu mergeau pe drumul mare ( şoseaua), ci pe acest drum lăturalnic ………………………………………………………………………………………………………………… Drumul Târgului, pornea din Audia, pe lângă Muncelu, trecea prin islazurile Rupturi şi Bleban spre Altan , şi de aici se purtea ajunge la Calea Mare sau la Bouleţ I se spunea astfel pentrucă locuitorii Audiei îl foloseau şi pentru a ajunge la Tîrgul Neamţ sau la târgul Pietrei prin Crăcăoani Mergând pe acest drum trecătorii pot vedea , în dreapta, Vârful Onu În Hangu sunt trei locuri care poartă denumirea Onu: Vârful Onu, Pârâul Onu, Fântâna Onu Denumirile acestea vin de la numele unei persoane - Onu Noi am stat de vorbă cu Domnul Onu Ion locuitor din Hangu, care ne-a povestit că strămoşul lui, Gheorghe Onu, a venit în Hangu de la Tulgheş, împreună cu soţia Având oi, a închiriat de la stăpânul Moşiei Hangului, Smaranda Sturza, un teren pentru păşunatul oilor, şi acolo stătea şi vara şi iarna Pe acel loc se afla şi acel vârf de munte care se numeşte de atunci Vârful Onu Un fecior de-al lui Onu Gheorghe – Ion Onu, a făcut şi o fântână pe obcina care duce de la Altan spre Calea Mare şi care acum îi poartă numele Povestea acestei fântâni este deosebit de emoţionantă Într-o zi Ion Onu , ar fi plecat la vânătoare cu puşca pe umăr, luând cu el un rucsac în care avea şi o tigaie de tablă Ca să ajungă mai repede la pădure, a scurtat calea trecînd printr-un teren aparţinând unui boier Văzându-l boierul cu puşca a crezut că vrea să vâneze pe terenul lui A pus puşca la ochi şi a tras după el Glonţul fiind din plumb s -a turtit de tigaia din spatele lui Ion Onu, care, a fugit cât putea de tare ca să scape de moarte Văzând că a scăpat cu viaţă, Ion Onu, a făcut mătănii, s-a rugat lui Dumnezeu şi a mulţumit că l-a scăpat de moarte În semn de recunoştinţă Ion Onu , a zidit o fântână pe locul unde s-a rugat şi a mulţumit lui Dumnezeu ECOUL HANGULUI pagina 6 Anul II, nr 5 Evenimente locale Evenimente locale Evenimente locale Am scris despre acesta deoarece mulţi hangani au venit din Ardeal sau din alte părţi ale Moldovei, chiar şi din Banat şi din Serbia De asemenea o ocupaţie principală a locuitorolor din Hangu era creşterea oilor În legătură cu numele Onu, domnul profesor spune că este de pe vremea când s-a format limba română, din perioada răspândirii credinţei creştine pe teritoriul Daciei Locuitorii, Daciei, daco –romanii, îşi botezau copii şi cu nume le apostolilor sau ale altor sfinţi creştini Aceste nume s-au modificat după regulile de formare ale limbii române Astfel Andrei a devenit Undrea ,Andrea sau Udrea; Ioan a devenit Onu; Paul a devenit Pavel; Gheorghe-Giurgiu sau George; Pentru călătorii care veneau dinspre Piatra spre Hangu era alt drum, numit Calea sau Potica Hangului, prin Pângăraţi, peste Obcina Frasinului, la Grohotiş si Dealul Bisericii, de unde se cobora la Buhalniţa şi de aici se ajungea la Hangu I s-a spus şi Drumul Plutaşilor Micii scriitori Micii scriitori Micii scriitori Micii scriitori Primăvara A sosit primăvara mult aşteptată Întreaga natură se trezeşte la viaţă Gingaşii ghiocei îşi scot capul de sub zăpadă, iar soarele străluceşte şi razele lui sunt calde Se aude ciripitul păsărelelor care s -au întors din depărtările de lumină Copacii se împodobesc cu flori albe şi roz, iar mii de fluturi zboară pe cerul albastru şi limpede ca un cristal Copiii se joacă, prin grădini, cu mieluşeii şi se bucură de venirea primăverii Bontaş Marian - elev în clasa a II-a, învăţătoare Manolache Steluţa Primăvara Este primăvară Iarba prinde colţ fraged şi nou Ghioceii au şi răsărit de sub zăpadă, sălciile au înflorit deja, toţii copacii au înmugurit, iar păsările călătoare se întorc în grabă, de pe tărâmuri călduroase Oamenii scot plugurile şi aruncă sămânţă nouă sub brazdă Copiii sunt bucuroşi şi ies la joacă plini de veselie, salutând cu zâmbetul lor, primăvara Irimia Denisa – elevă în clasa a II-a, învăţătoare Manolache Steluţa Confluenţe didactice Confluenţe didactice Confluenţe didactice CARTEA DIN BIBLIOTECA ŞCOLARULUI MIC ,, că nu iaste alta şi mai frumoasă şi mai de folos în toată viaţa omului decât cetitul cărţilor ” (Miron Costin) Înfiinţarea unei biblioteci în familie este un adevărat miracol Ea începe cu două cărţi, la care se adaugă încă una, încă una, şi nu se sfârşeşte niciodată Ea nu înseamnă unul sau mai multe rafturi pline cu cărţi, achiziţionate la întâmplare, chiar dacă numărul acestora este destul de mare ECOUL HANGULUI pagina 7 Anul II, nr 5 Confluenţe didactice Confluenţe didactice Confluenţe didactice O bibliotecă personală trebuie să reprezinte gustul, interesele şi concepţia posesorului Ea trebuie revizuită din când în când, pentru a adăuga şi înlocui după caz cu alte cărţi legate de vârsta copilului, de preferinţă, de studiul la clasă Cadrele didactice şi părinţii sunt cei care pot stârni interesul copilului pentru lectură, pot insufla respect pentru carte Studiile de specialitate confirmă ideea că într-o familie unde sunt prea puţine cărţi, unde lectura este considerată o greutate, rareori ne putem aştepta ca un copil să dovedească interes pentru lectură În familiile în care există persoane care citesc, atunci copilul poate fi transformat într- un cititor, fără ca el să simtă Dacă copilul vede că părintele citeşte, atunci va face şi el acelaşi lucru Şcolarul mic trebuie învăţat să citească Astfel trebuie încurajat să facă această acţiune, lăsându-i cărţi la îndemână E important să i se cumpere cărţile pe care el le-a ales sau şi le -a dorit Trebuie însă să fim atenţi în selectarea lecturii: cărţile trebuie să fie adecvate vârstei Este bine de început cu cărţile de colorat, cărţile de poveşti, poezii, cărţi cu animale, flori, curiozităţi Sarcina părintelui nu se limitează doar la cumpărarea cărţilor, ci trebuie comentat tot ce se citeşte Copilul trebuie lăsat să se exprime, să explice ce a înţeles, ce i-a plăcut, nu trebuie criticat Gustul pentru lectură trebuie dezvoltat şi nu forţat Şcoala prin reprezentanţii ei lucrează în acest sens, dar trebuie şi familia să-i fie alături Să-l învăţăm pe copil să iubească cărţile, începând cu grija pentru păstrarea lor Oamenii care iubesc cărţile sunt oameni buni, cu sentimente nobile, şi să nu uităm de vorbele minunate ale poetului Arghezi ,, Carte frumoasă, cinste cui te-a scris, Încet gândită, gingaş cumpănită, Eşti ca o floare, anume înflorită Mâinilor mele, care te-au deschis ” Prof înv primar Munteanu Ştefania Carmen Şcoala cu clasele I-VIII, Hangu Confluenţe didactice Confluenţe didactice Confluenţe didactice Educaţia ecologică în grădiniţă Educaţia ecologică este un proces care are scopul să îmbunătăţească calitatea vieţii prin as igurarea oamenilor cu modalităţile de care au nevoie pentru a rezolva şi împiedica problemele de mediu Educaţia ecologică poate ajuta oamenii să câştige cunoştinţe, deprinderi, motivaţii, valori şi angajamentul de care au nevoie pentru a gospodări eficient resursele pământului şi de a-şi asuma răspunderea pentru menţinerea calităţii mediului În grădiniţă putem realiza educaţia ecologică prin: activităţile de cunoaşterea mediului (observări, lecturi după imagini, convorbiri, povestiri, jocuri didactice), prin desene, prin plimbări şi vizite, prin discuţii libere, spontane, prin activităţi practice în natură, prin dramatizări şi scenete În primul rând mă voi referi la rolul deosebit al observărilor Am urmărit ca prin activităţile de observare să antrenez toţi copiii şi pe lângă sistematizarea cunoştinţelor despre părţile componente, mod de viaţă, adăpost, foloase, la sfârşitul activităţii să discutăm despre modul în care putem proteja natura Permanent am apelat la experienţa de viaţă a copiilor, la modul în care au ECOUL HANGULUI pagina 8 Anul II, nr 5 Confluenţe didactice Confluenţe didactice Confluenţe didactice reacţionat în diferite situaţii cum au avut grijă de animale, de plante Le-am cerut să-mi dea exemple pozitive şi negative de comportamente faţă de natură Prin participarea activă a copiilor se realizează reţinerea informaţiei ştiinţifice şi reţinerea unor scheme logice de acţiune şi gândire specifice anumitor categorii de obiecte din mediul înconjurător şi orientarea pe baza lor, în situaţii noi Am observat plante şi animale aduse în clasă dar şi animale şi plante în mediul lor natural Am folosit observarea spontană, în curtea grădiniţei: melcul, buburuza, omida etc dar şi observarea în timp îndelungat a plantelor: stadiile prin care trece toporaşul până la înflorire, păpădia, „ploaia de aur”, pomii fructiferi, toate aceste observări s-au desfăşurat în curtea grădiniţei Copiii au observat căderea frunzelor - toamna, copacul fără frunze – iarna, înmugurirea, înflorirea pomului şi formarea fructelor – primăvara, coacerea fructelor - vara şi culegerea fructelor - toamna După aceste observări am putut desena „pomul” în cele patru anotimpuri Am sesizat că desenele erau cu atât mai precise cu cât observările erau mai dese şi urmate de discuţii mai ample pe marginea celor observate Pentru a-i responsabiliza le-am dat temă de casă: să observe un pom fructifer din curtea lui, a vecinului, sau din altă parte Pentru o mai bună cunoaştere a condiţiilor de care are nevoie o plantă pentru a se dezvolta, am pus la încolţit grâu Unor seminţe puse la încolţit le-am asigurat toate condiţiile necesare unei bune dezvoltări: apă, căldură, lumină, pământ bun, aer; altele le-am pus unde aveau numai o parte din aceste condiţii (căldură, lumină, pământ bun, aer dar fără apă, altele au avut apă, pământ bun, căldură, aer dar nu au avut lumină, altele au avut apă, aer, pământ bun, lumină dar nu au avut căldură); tuturor acestor seminţe copiii le-au acordat o atenţie deosebită, au vorbit cu ele în timp ce le udau Prin aceste modalităţi de desfăşurare a activităţilor copilul este pus în situaţia de a căuta, de a pune întrebări, şi de a găsi răspunsuri corecte Curiozitatea copilului este atrasă nu numai de obiectele pe care le percepe, ci şi legăturile interne, cauzale care există între obiectele şi fenomenele percepute Întrebările pe care le pun copiii dovedesc interesul de cunoaştere al acestora manifestat prin întrebări variate Astfel ei îşi îmbogăţesc orizontul de cunoaştere şi înţeleg că plantele au nevoie de anumite condiţii pentru a se dezvolta Lecturile după imagini „Munci de primăvară”, „Parcul primăvara” şi convorbirile „Ce ştim despre primăvară?”, „Ce ştim despre florile de primăvară?”, „Animalele din ţara noastră”, „Ce ştim despre animalele domestice?” au venit să valorifice cunoştinţele însuşite în cadrul observărilor Copiii au răspuns cu plăcere la întrebări făcând permanent referire la experienţa lor de viaţă Pentru a se obişnui să observe natura care-i înconjoară am instituit un moment de povestire: „Drumul de acasă până la grădiniţă” şi „Drumul de la grădiniţă până acasă” Aceste povestiri le-am realizat în activitatea didactică de dimineaţă la colţul „Bibliotecă” Am mai folosit povestirea ca ECOUL HANGULUI pagina 9 Anul II, nr 5 Confluenţe didactice Confluenţe didactice Confluenţe didactice modalitate de educaţie ecologică în cadrul activităţilor comune: „Poveste despre animalul meu preferat”, „Ce mi-a povestit copacul?”, „O zi în parc”, „De ce s-a supărat Motănel” (povestiri create de copii) Prin activităţile de cunoaşterea mediului am urmărit cu precădere: să se familiarizeze cu problemele de mediu, să-şi formeze deprinderi şi obişnuinţe necesare de cunoaştere, grijă, descoperire şi protejare a naturii, să dobândească şi să-şi consolideze cunoştinţele despre natură, să se antreneze în acţiuni sociale utile (îngrijirea plantelor, amenajarea grădinilor, plantarea de pomi), să-şi formeze dorinţa şi deprinderea de a petrece timpul liber în mijlocul naturii În completarea activităţilor de educaţie ecologică am ieşit cu copiii în natură ori de câte ori a permis timpul şi de fiecare dată am fost alături de ei pentru a le arăta, îndruma şi răspunde la întrebările puse în legătură cu mediul Contactul nemijlocit al copiilor cu aceste activităţi sporesc eficienţa demersului educaţional, dat fiind cunoscută marea disponibilitate a celor mici de a descoperi şi asimila tot ceea ce stârneşte curiozitatea lor vie Activităţile cu conţinut ecologic îşi găsesc finalitatea în comportamentele dobândite de copii: de a fi mai buni, mai sensibili faţă de ambient, de a fi mai protectori, mai plini de solicitudine, de a acţiona mai disciplinat, de a fi mai responsabil, mai plin de iniţiativă şi mai prompţi în respectarea unor reguli Activităţile de educaţie ecologică ajută copiii să manifeste sensibilitate faţă de întreg mediul şi problemele lui; ajută copiii să înţeleagă funcţionarea mediului, interacţiunea oamenilor cu mediul şi despre cum pot fi rezolvate problemele legate de mediu; copiii dobândesc valori şi sentimente de grijă faţă de mediu; să utilizeze cunoştinţele şi abilităţile dobândite, în vederea unor acţiuni pozitive şi bine gândite care vor conduce la rezolvarea problemelor mediului Prin activităţile ecologice desfăşurate cu profesionalism copiii se dezvoltă intelectual, emoţional, voliţional, moral Prin observări concrete copiii evaluează sănătatea mediului şi îndrumaţi de educatoare pot găsi măsuri de protecţie Astfel, se formează atitudini pozitive faţă de mediul degradat Prin unele activităţi desfăşurate cu preşcolarii, aceştia pot constitui model pentru adulţi, înfrânând unele impulsuri ale adulţilor care distrug într-o clipă armonia naturii Educatoare, LUPU MARIA, Grădiniţa Hangu extraşcolare Activităţi extraşcolare ŞI NOI SUNTEM ECOLOGIŞTI ! MOTO: „Avem copii şi-i creştem după vrere Avem elevi şi-i învăţăm ce vrem, Avem o turmă-n grijă şi veghere Şi-ntreaga lor răspundere avem Căci ei vor fi în lume şi în viaţă Aşa cum noi le-am spus şi arătat, Iar ei, la fel, vor da povaţă Şi-un lung popor e-acum de noi format ” („Mai este la sfârşit o judecată” – Traian Dors) A venit momentul când Omul trebuie să încheie pace cu Natura Astăzi, mai mult ca Activităţi extraşcolare Activităţi ECOUL HANGULUI pagina 10 Anul II, nr 5 Activităţi extraşcolare Activităţi extraşcolare Activităţi extraşcolare oricând, Omul trebuie să cunoască şi să folosească în mod raţional factorii mediului, resursele şi avantajele pe care le oferă acesta Atitudinea omului faţă de natură se formează şi se afirmă în strânsă legătură cu cunoştinţele ecologice teoretice pe care acesta le posedă, cu convingerile, dar şi cu activitatea practică în raport cu mediul înconjurător Apare necesitatea construirii şi dezvoltării unei culturi ecologice la tânăra generaţie, înţeleasă ca un ansamblu de informaţii adecvate, capabile să determine convingeri şi atitudini constructive, responsabile faţă de protecţia, conservarea şi ameliorarea mediului ambiant Educaţia ecologică se poate face începând cu satisfacerea intereselor copiilor de cunoaştere a plantelor şi animalelor în condiţii naturale şi continuând cu educarea deprinderii de a ocroti spaţiile verzi, sau de a recupera, organizat, deşeurile de hârtie, metal, materiale sintetice sau plastice, pentru a le introduce în circuitul economic Orice activitate care se desfăşoară în afara sălii de clasă înseamnă activitate în contact nemijlocit cu mediul înconjurător Aşa cum îi învăţăm pe elevi să vorbească, să se poarte în familie, la şcoală, în societate, tot aşa trebuie să-i învăţăm să se poarte în mediul în care trăim Elevii îşi formează convingeri trainice cu privire la necesitatea protejării mediului ambiant numai atunci când se porneşte de la exemple concrete, pozitive sau negative, luate din orizontul local Nobila misiune de a iniţia tânăra generaţie în cunoaşterea naturii şi protejarea ei, revine cadrelor didactice De aceea, de-a lunngul anilor petrecuţi la catedră, am avut în vedere formarea, la elevii de vârstă şcolară mică, a unei conduite ecologice Astfel vineri, 20 mai 2011, elevii clasei a IV-a de la Şcoala Hangu cu clasele I – VIII, au avut o nouă activitate, în parteneriat cu Bibloteca comunală Hangu, reprezentată de Liliana Pîntea- bibliotecar, activitate care a purtat numele „Prietenii naturii” După efectuarea instructajului de protecţie şi securitate a elevilor, în timpul deplasării în mica drumeţie până la zona propusă ecologizării, am plecat, dotaţi cu mănuşi, cu saci speciali pentru sticle de plastic şi cu saci menajeri, dar şi cu entuziasm şi voie bună, încercând să observăm ce e bine şi ce nu e bine în jurul nostru, dacă noi ne putem bucura în acelaşi timp cu prietena noastră dintotdeauna „Natura” Am observat că aproape de apele lacului de acumulare Bicaz, natura era tristă, frumuseţea ei fiind distrusă de tot felul de deşeuri, aşa că, ne-am mobilizat şi, în scurt timp vedeam cum începe încet, încet să ne zâmbească Elevii au înţeles ce rol important au, poate de aceea nu au stat nici o clipă, până nu au umplut doi saci mai mari decât ei, cu sticle de plastic Şi ECOUL HANGULUI pagina 11 Anul II, nr 5 Activităţi extraşcolare Activităţi extraşcolare Activităţi extraşcolare cum orice muncă trebuie răsplătită, am încheiat prima parte a activităţii cu dulciuri şi cu ceai din plante medicinale, culese tot de noi – micii ecologişti – cu prilejui unei acţiuni care a avut loc, tot în mijlocul naturii, anul trecut Ca să demonstreze că pot să facă totul perfect, tot ei, elevii clasei a IV- a au cărat cei doi saci plini şi grei, mobilizându-se câte trei, până în curtea şcolii Apoi am pornit, cu sacii menajeri, să adunăm gunoiul din jurul şcolii Am concluzionat, când am terminat de depozitat sacii într-un loc special pentru a fi ridicaţi de firma de salubrizare, că mediul înconjurător nu poate fi apărat şi îngrijit doar câteva zile pe an, ci, cu efort minim, o putem face în permanenţă şi nu numai prin activităţile de acest gen organizate la şcoală, ci şi acasă, în excursii, în concediu, la joacă, în curte, pe stradă, în parc Tulburătoarea poveste de dragoste dintre om şi natură este un legământ ce trebuie respectat din fragedă pruncie şi până la sfârşitul vieţii Învăţătoare Elena Nacu, Şcoala Hangu cu clasele I – VIII Gânduri de şcolar Gânduri de şcolar Gânduri de şcolar Ultimul clopoţel, clasa a IV-a Aş putea să mă bucur că vine vacanţa mare!!! Mă bucur, dar tot sunt un pic trist…Trist pentru că se termină clasa a IV-a De câteva zile doamna ne tot spune „E ultimul spectacol împreună!”, „E ultima activitate în aer liber!” Oare doar pentru mine, aceste cuvinte îşi găsesc un ecou trist în gânduri??? Poate Mi-aş dori, însă, să nu fie aşa De ce? Pentru că doamna învăţătoare a fost specială Mă speriasem în clasa I, când am intrat timid şi sfios, în sala de clasă, dar i-am întâlnit zâmbetul, care mi-a alungat orice teamă şi de atunci, chiar dacă uneori nu ne zâmbeşte, e cea mai specială învăţătoare Dintre toate disciplinele, mi-au plăcut mai mult româna, geografia şi desenul, şi da… , cel mai mult serbările noastre super şi, mai mult decât atât, toate activităţile noastre extraşcolare, pe care le-am realizat, de cele mai multe ori la biblioteca comunală sau împreună cu doamna bibliotecară – Liliana, activităţi unde imaginaţia noastră era lăsată să zburde Acum zâmbesc! Nu zâmbesc pentru că mi-am dat seama că, în clasa a V-a vom avea profesori, iar doamna învăţătoare va deveni o amintire plăcută, ci pentru că, în ECOUL HANGULUI pagina 12 Anul II, nr 5 Gânduri de şcolar Gânduri de şcolar Gânduri de şcolar această lume în continuă schimbare, biblioteca şi doamna bibliotecară nu se vor schimba, cel puţin aşa sper şi aşa îmi place să cred şi aşa aş vrea să fie, din tot sufletul Viaţa mea ar fi foarte plictisitoare şi searbădă fără biblioteca comunală În acest moment sunt din nou trist; supărat că trebuie să ne despărţim de doamna învăţătoare, trist şi supărat pentru că, poate, biblioteca – acest univers în care cărţile, calculatoarele şi Internetul formează cea mai strălucitoare galaxie - nu ar fi însemnat nimic, dacă doamna nu ne-ar fi învăţat, cu mare dăruire, perseverenţă şi răbdare, să citim, să scriem şi să fim cei mai buni Vă mulţumesc, doamna învăţătoare pentru tot, dar mai ales pentru că aţi avut atât de multă încredere în mine şi în tot ceea ce am realizat până acum, de parcă aş fi fost un om în toată firea Vă mulţumesc! Popa Tudor, elev în clasa a IV-a, învăţătoare Nacu Elena Micii scriitori Micii scriitori Micii scriitori Micii scriitori PLOAIA DE VARĂ Dintr-o dată cerul senin, albastru ca floarea de nu-mă-uita a fost străbătut de fulgere Câteva tunete şi-au răspândit ecoul în zare Norii deşi, pufoşi, s-au îmbrâncit pentru a acoperi bolta de azur Soarele încerca să-şi strecoare razele, prin perdeaua din ce în ce mai deasă de nori, dar obosit de luptă a renunţat ascunzându-se după un nor dolofan Fulgerele se înteţiră, iar tunetele le acompaniau cu sunetul lor puter nic şi asur zitor Picături mari de ploaie cădeau stropind pământul uscat de căldura verii Păreau ca nişte boabe uriaşe şi transparente de struguri, care se spărgeau de fruntea unui pământ ţepos de atâta uscăciune Din ce în ce mai repezi, şi mai mulţi, stropii de apă izbeau ritmic câmpul, dealul şi asfaltul şoselei Deodată însă, ploaia s-a sfârşit şi cerul a început să surâdă în curcubee, pe care le arunca încet, ca pe nişte eşarfe multicolore, peste pământul înveselit de răcoarea ploii Cădere Mihaela, elevă în clasa a IV-a, învăţătoare Nacu Elena ECOUL HANGULUI pagina 13 Anul II, nr 5 Pagini de folclor Pagin i de folclor Pagini de folclor Ion, feciorul lu' Chitic Ion, feciorul cel mai mic, A' lu' Vasile-a lu' Chitic De ieri, e-aşa de bucuros, Că satu-ntreg l-o-ntors pe dos! De vă-ntrebaţi “ce are, oare?” Ieri i-o cântat de liberare! S-o dus doi ani! Gata-i armata! S-o-ntors la mama şi la tata! Şi azi, la 5, cu noaptea-n cap, Ion în fugă s-o-mbrăcat, O luat căruţa şi-o plecat! S-o dus în deal cu cei doi boi, S-aduc'oleacă de gunoi Îl vede Gheorghe şi-l întreabă: “De-abia ‘i venit şi ai de treabă?” “Păi dară cum, cum îi la noi! De nu, te umpli de nevoi!” Ş-o ia Ion spre deal cu caru' Uşor-uşor, că-i mare dealu' * ** Se face seara Lângă poartă, Vasile, tată'su-l aşteaptă! Da' hai, Ioane, întinde pasu' ! Că până vii, îi 10 ceasu' ! Şi-atât o apucat să zică! Nu s-o mai auzit nimnica… Gheorghe trecând, se bagă-n samă: “Vai, măi Ioane, bună treabă! Căruţa-i cu roţile-n sus! Şi lu' tatuc'tu nu i-ai spus! Oare el ştie ce-i făcut?” “A şti…, că doar îi dedesupt!” Sim o n a Riv er a ( n ăs c ută l a 1 5 oct o m brie 1 9 68 , Cea h lă u ) ECOUL HANGULUI Gânduri de şcolar pagina 13 Gânduri de şcolar Anul II, nr 5 Gânduri de şcolar PRIMĂVARA Primăvara a venit, Copacii au înmugurit, Ghioceii au ieşit Sunta ca nişte clopoţei, Gingaşi, mici şi fumuşei Iarba a ieşit şi ea, Verde văd în faţa mea Totul a reânviat Oare-i vis sau adevărat? Totul este minunat Popoaia Cristian – elev în clasa I, Învăţătoare Munteanu Carmen SATUL MEU Satul meu e minunat, Lângă munte-i aşezat, Lângă muntele Ceahlău, Ocrotit de curcubeu Marea-ntindere de basm Este chiar lacul Bicaz În care se oglindeşte, Muntele Ceahlău, fireşte Nu mint, chiar e-adevărat Satul meu e minunat Ştiţi de ce îmi place mult? Fiindc-aici eu m-am născut Dacă vei veni aici, Singur o să te convingi Nu uita un amănunt, El e satul meu cel sfânt Andrei Luminiţa, elevă în clasa a VII-a, Şcoala Buhalniţa Prof DOMINTE TEODORA